**Begunci pred vrati ali temeljne vrednote na preizkušnji**

V četrtek, 23. junija, je bila v Knjižnici Otona Župančiča v Ljubljani okrogla miza, ki jo je organizirala in moderirala Slavica Borka Kucler, prof. filozofije, novinarka, (so)avtorica publikacij in izvajalka delavnic za kakovostno sožitje v večkulturnem okolju, organizatorka in sodelavka Svetovnega etosa, v okviru katerega je tudi potekala okrogla miza.

Izhodišče razprave so bile temeljne vrednote svetovnega etosa: nedotakljivost (svetosti) življenja, dostojanstva človeka in zlatega pravila. Vprašanja so se osredotočala na problematiko trenutne begunske situacije v Sloveniji in svetu.

Na okrogli mizi smo sodelovali naslednji strokovnjaki različnih strok, raziskovalci, humanitarni delavci in ljudje z izkušnjami pri delu z migranti: dr. Anica Mikuš Kos, ustanoviteljica Slovenske filantropije, pedopsihiatrinja ter avtorica programov psihosocialne pomoči otrokom-žrtvam vojnega nasilja; Imre Jerebic, generalni tajnik Slovenske Karitas, ki se že več desetletij ukvarja s pomočjo beguncem in begunkam; dr. Dragan Petrovec z Inštituta za kriminologijo pri Pravni fakulteti Univerze v Ljubljani, publicist; dr. Rok Svetlič, filozof s Fakultete za humanistične študije Univerze na Primorskem, ter avtorica članka, antropologinja, raziskovalka begunskih študij in migracij ter soavtorica izobraževalnih programov za vključevanje migrantov v družbo.

Dr. Natalija Vrečer (natalija.vrecer@acs.si),

Posnetek okrogle mize si lahko ogledate tukaj.

<https://www.youtube.com/watch?v=uGzlIg4LM6M>